Hižo spočatk lěta chcyštej Wulkodubrawska a Malešanska gmejna zhromadne stawnistwo wutworić. Krajna direkcija pak to wotpokaza. Nětko maja nachwilne rozrisanje.
Wulka Dubrawa (CK/SN). Wot julija hač do decembra tohole lěta wukonja stawnica Malešanskeje gmejny stawnistwowe nadawki we Wulkej Dubrawje a změje tam rěčne hodźiny. Wotpowědne zrěčenje zdźěłać je Wulkodubrawska gmejnska rada na swojim zašłym posedźenju wobzamknyła. Trěbne tajke rjadowanje je, dokelž stawnica we Wulkej Dubrawje gmejnske zarjadnistwo w lěću wopušći. Tamni sobudźěłaćerjo nimaja trěbnu kwalifikaciju. Tohodla mějachu hižo dlěši čas problemy, hdyž bě sobudźěłaćerka w dowolu abo chora. Tři lěta su tele zastupnistwo w Malešecach přewzali. Tamniše stawnicy pak njeběchu k tomu hižo dlěje zwólniwe. Dokelž jedna so wo gmejnu přesahowacy nadawk, njemóžachu je tomu tež nuzować.
bos_Latn szl_Latn